text: DSB skal spare - det kan gå ud over Esbjerg
  23 september 2011 kl. 11.28
  Enhedslisten frygter, at Esbjerg og vestjylland hægtes af jernbanenettet, når DSB effektiviserer.
  Et analysefirma har lavet et katalog over, hvor DSB kan være mere effektiv.
  Heraf fremgår det bl.a., at DSB kan spare ved at indføre en ny driftsform.
  Det medfører, at DSB skal køre på to hovedlinier: København-Århus og København-Sønderborg. 
  Hertil knyttes så nogle decentrale linjer:
  Fredericia-Esbjerg, Århus-Ålborg, Vejle-Struer, København-Rødby, København-Kalundborg. 
  - Det betyder, hvis dette forslag skulle blive til noget, at passagerer til og fra Esbjerg/Ribe-Tønder skal skifte tog i Fredericia, hvis de vil videre til f.eks København, siger Henning Hyllested fra Enhedslisten. 
  - Som trafikordfører for Enhedslisten tager jeg skarpt afstand fra dette forslag. Det er en serviceforringelse, der vil noget. 100.000?er af passagerer ? fortrinsvis fra udkants-Danmark - skal altså døje med at skifte tog ? med fuld oppakning på regn- og vindblæste perroner.
  - Såsnart der er udpeget en ny trafikminister, vil jeg stille spørgsmål til ministeren om, hvorvidt vedkommende støtter dette tåbelige forslag, siger Henning Hyllested.
  